У Вікіпедыі ёсць артыкулы пра іншых асоб з прозвішчам Шварц.

**Франц Ксавер Шварц** (партыйнае прозвішча **«Скнара»**) (ням.: Franz Xaver Schwarz; 27 лістапада 1875, Гюнцбург, Германская імперыя — 2 снежня 1947) — дзяржаўны і палітычны дзеяч нацысцкай Германіі, загадчык фінансамі НСДАП (ням.: Reichsschatzmeister). Рэйхсляйтар (1935). Обергрупенфюрар СА (9 лістапада 1933), обергрупенфюрар НСКК (23 лютага 1935), оберстгрупенфюрар СС (20 красавіка 1942 года).

Біяграфія
---------

Нарадзіўся ў сям'і пекара, скончыў сярэднюю школу ў Гюнцбургу. У 1894—1899 гг. служыў у Баварскім гвардзейскім пяхотным палку. У 1900 г. паступіў на службу чыноўнікам у муніцыпалітэт Мюнхена. У Першую сусветную вайну, з-за непрыдатнасці па ўзросце і здароўю, служыў у ландверы. Пасля вайны зноў працаваў чыноўнікам у Мюнхене.

У 1922 г. Шварц, упершыню сустрэў А. Гітлера. Ён сцвярджаў, што з першага погляду прыняў Гітлера як «чалавека лёсу». Адным з першых уступіў у НСДАП ў 1922 г.Паўторна ўступіў 27 лютага 1925 г. (партыйны білет № 6). 21 сакавіка 1925 г. прызначаны казначэем НСДАП. Быў на гэтай пасадзе да капітуляцыі Германіі ў маі 1945 г. У 1929 г. абраны дэпутатам Мюнхенскага гарадскога савета. 13 чэрвеня 1932 г. у якасці ганаровага члена быў прыняты ў СС (службовае пасведчанне № 38500) і адразу ж атрымаў званне групенфюрара. У сакавіку 1933 г. абраны дэпутатам рэйхстага ад Франконіі. 1 ліпеня 1933 г. яму было прысвоена званне Обергрупенфюрар СС, а 20 красавіка 1942 г. — оберстгрупенфюрар СС. 

Акрамя высокіх званняў і пасадаў у НСДАП, СС і СА, Шварц таксама быў дырэктарам Нямецкага паляўнічага музея, ганаровым членам Акадэміі германскага права ў Мюнхене (з 3 кастрычніка 1933 па 1944 гг.) і старшынёй Асацыяцыі нямецкай будаўнічай прамысловасці.

Пасля капітуляцыі Германіі быў арыштаваны і адпраўлены ў лагер для ваеннапалонных Ашкан ў Бад-Мандорфе (Люксембург). Пазней пераведзены ў амерыканскі лагер для інтэрнаваных у Рэгенсбургу, дзе саюзнікі яго доўга і інтэнсіўна дапытвалі. У першую чаргу гаворка ішла пра месца знаходжання партыйнай казны і звязанай з ёй бухгалтарскай справаздачнасці.

Памёр у турме ад хваробы страўніка. У верасні 1948 г. Апеляцыйны суд Мюнхена прызнаў Шварца адным з «галоўных абвінавачаных».

Зноскі
------

1. ↑  Franz Xaver Schwarz // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
2. ↑

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Франц Ксавер Шварц**

| ⛭Генерал-палкоўнікі (ням.: Generaloberst) нацысцкай Германіі |
| --- |
|  | Генерал-палкоўнікісухапутных войскаўТрэці рэйх | Адам · фон Арнім · Бек · Бласкавіц · Вайс · Гаазэ · Гайнрыцы · Гайц · Гальдэр · фон Гамерштайн-Эквард · Гарпэ · Гёпнер · Гільперт · Голіт · Гот · Губэ · Гудэрыян · Дзітль · Дольман · фон Зальмут · Ёдль · Ёнеке · Ліндэман · фон Макензен · Райнгард · Раус · Руаф · Рэндуліч · фон Фалькенгорст · фон Фіцінгхоф · Фром · Фрыснер · фон Фрыч · Цайтцлер · фон Шоберт · Штраус · Штрэкер |
| Генерал-палкоўнікіЛюфтвафэТрэці рэйх | Вайзэ · Граўэрт · Дэслах · Ешанек · Келер · Кортэн · Лёр · Лёрцэр · Рудэль · Удэт · Штудэнт · Штумпф |
| Генерал-адміралыКрыгсмарынэТрэці рэйх | Альбрэхт · Бём · Варцэха · Вітцэль · Заальвахтэр · Карльс · Кумец · Маршал · фон Фрыдэбург · Шнівінд · Шульцэ |
| ОберстгрупенфюрарыССТрэці рэйх | Далюгэ · Дзітрых · Гаўсер · Шварц |

|  |  |
| --- | --- |
| ⚙️   Генеалогія і некрапалістыка | WikiTree · Rodovid |
| 

| Нарматыўны кантроль |
| --- |
| CONOR: 188690787 · GND: 117366587 · ISNI: 0000 0000 7857 7927 · LCCN: n99015669 · NLP: A26914402 · NTA: 071197869 · NUKAT: n2006103885 · VIAF: 36244464 |

 |